Document ID: 32005D0764

32005D0764
L 288/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 октомври 2005 година
за изменение на Решение 93/52/ЕИО по отношение на декларирането на провинция Grosseto в област Toscana в Италия за свободна от бруцелоза (B. melitensis) и Решение 2003/467/ЕО по отношение на декларирането на Франция за свободна от бруцелоза по говедата
(нотифицирано под номер C(2005) 4187)
(текст от значение за ЕИП)
(2005/764/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално точка II, точка 7 от приложение A към нея,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (2), и по-специално глава 1, точка II от приложение A към нея,
като има предвид, че:
(1)
Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест (3) включва списък с регионите на държавите-членки, които са признати за официално свободни от бруцелоза (B. melitensis) в съответствие с Директива 91/68/ЕИО.
(2)
Най-малко от 99,8 % от стопанствата с животни от рода на овцете или животни от рода на козите в провинцията Grosseto в област Toscana са официално свободни от бруцелоза стопанства. В допълнение тази провинция е поела задължението да спази някои други условия, установени в Директива 91/68/ЕИО, по отношение на случайните проверки, които трябва да се извършват след признаване на съответната провинция за свободна от бруцелоза.
(3)
Поради това провинцията в региона Toscana следва да бъде призната за официално свободна от бруцелоза (B. melitensis) по отношение на животновъдните обекти с овце или кози.
(4)
Списъците с регионите на държавите-членки, обявени за свободни от туберкулоза по говедата, бруцелоза по говедата и ензоотична левкоза по говедата, са дадени в Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (4).
(5)
След оценка от Комисията на документацията, представена от Франция, за доказване съответствието със съответните условия, предвидени в Директива 64/432/ЕИО, относно свободата от бруцелоза по говедата, цялата територия на тази държава-членка следва да бъде обявена за официално свободна от бруцелоза по говедата.
(6)
Решения 93/52/ЕИО и 2003/467/ЕО следва да бъдат съответно изменени.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/52/ЕИО се изменя в съответствие с приложение I към настоящото решение.
Член 2
Приложение II към Решение 2003/467/ЕО се изменя в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 28 октомври 2005 година.

Labels: 18
6